Iesland

Iesland is een land in het noordwesten van Europa. Iesland had een bevolkingsaantal van 381.000 (2022) en een oppervlakte van 102.775 km². De oôdstad is Reykjavik. 't is een zeer welvaerend land, al is 't wel arde 'etroffe deu de crisis van 2008. De dunbevolkte en woeste binnenlanden mee z'n geisers en vulkaonen trekke vee toeristen. De inweuners leve tehenwoordig vee van de financiele sector, vroeher vooral van de visserieje.

Vogges de overlevering was de Noor Ingólfur Arnarson, die in 874 arriverende, de eêste permanente beweuner van Iesland. Eeuwenlang wast een ongerdeel van Noorwegen en Denemarken, tiejens de Twidde Wereldoôrlog is Iesland in 1944 zelfstandig 'eworren.

 Topografie 
Iesland leit in de Noôrd-Atlantischen Oceaon juust ten zuuken van de noôrdpoôlcirkel. Alhoewel het zowel op de Nôord-Amerikoanse en op den Eurazioatise liet, maekt Iesland cultureêl meêr deêl uut van Europa, en wor deur z'n naeste band'n mee Noôrweeg'n en Denemark'n as een deêl van Scandinavië beschouwd.

't Dichtste land is Groenland (287 km) en de Faroer eiland'n (420 km), en den dichtsten ofstand toet 't Europese vasteland is 970 km nae Nôorweeg'n.

 Heografie 
Iesland is 't achtienste groôste eiland in de waereld, en den twidden in Europa achter Groôt-Brittannië. 't Hoodeiland hèt een oppervlakte van 101.826 km², mee de eiland'n derrond is 't heêle land 103.000 km². Doavan is 't er 62,7% toendra, mè nog 14,3% gletsjers en meer'n. Slechs 23% van de oppervlakte is begroeid meè vegetoatie.

Deur de vele fjordn ao Iesland een lange kustlijn van 4970 km, weeran de meêste steed'n en durp'n ligg'n, angezien 't grooste deêl van 't binnenland onbeweunbaer is. 't Klimaot an de kuste van Iesland wor op'ewermd deur den Golfstroôm. Deerdeur is de kuste meestal vrie van ies. 

 Taele 
De officiêle 'eschreve en 'esproke taele ist Ieslands, een Noôrd-Germaonse taele die 'ofstamd van 't oud Noôrs. Iengels en Deens worre vee as tweêde taele 'esproke. In plekke van femilienaem'n gebruuk'n ze in Iesland patroniem'n, wa beteêekent dat een persoôn an'eduujd wor as de zeune of de dochter van ulder vaoder (bevobbeld: Ólafur Jónsson ("Ólafur, zeune van Jón") of Katrín Karlsdóttir ("Katrín, dochter van Karl"). Deerom ist tèlefoônboek in Iesland 'erangschikt vogges de voôrnaemen in plekke van de femilienaeme.

 Regio's mee oôdstad 
 Höfuðborgarsvæðið,  Oôdstedelijke regio, Reykjavik
 Suðurnes,  Zuujelek schiereiland, Keflavík
 Vesturland,  Westland, Borgarnes
 Vestfirðir, Westfjorden, Ísafjörður
 Norðurland vestra,  Noordland west, Sauðárkrókur
 Norðurland eystra, Noordland oost, Akureyri
 Austurland,  Oôstland, Egilsstaðir
 Suðurland, Zuudland, Selfoss

 Premiers 

 Naem  Ambtsperiôde Jón Magnússon  1917-1922 Sigurður Eggerz  1922-1924 Jón Magnússon  1924-1926 Jón Þorláksson  1926-1927 Tryggvi Þórhallsson  1927-1932 Ásgeir Ásgeirsson  1932-1934 Hermann Jónasson  1934-1939 Ólafur Thors  1939-1942 Björn Þórðarson  1942-1944 Ólafur Thors  1944-1947 Stefán Jóhann Stefánsson  1947-1949 Ólafur Thors  1949-1950 Steingrímur Steinþórsson  1950-1953 Ólafur Thors  1953-1956 Hermann Jónasson  1956-1958 Emil Jónsson  1958-1959 Ólafur Thors  1959-1963 Bjarni Benediktsson  1963-1970 Naem  Ambtsperiôde Jóhann Hafstein  1970-1971 Ólafur Jóhannesson  1971-1974 Geir Hallgrímsson  1974-1978 Ólafur Jóhannesson  1978-1979 Benedikt Gröndal  1979-1980 Gunnar Thoroddsen  1980-1983 Steingrímur Hermannsson  1983-1987 Þorsteinn Pálsson  1987-1988 Steingrímur Hermannsson  1988-1991 Davíð Oddsson  1991-2004 Halldór Ásgrímsson  2004-2006 Geir Haarde  2006-2009 Jóhanna Sigurðardóttir  2009-2013 Sigmundur Davíð Gunnlaugsson  2013-2016 Sigurður Ingi Jóhannsson  2016-2017 Bjarni Benediktsson  2017-2017 Katrín Jakobsdóttir  2017-2024 Bjarni Benediktsson  2024-2024 Kristrún Frostadóttir  2024-noe

 Lienks nae buten 
 Landenweb
 Britannica
 World Factbook
 City Population
 AlleCijfers
 Klimaatinfo 
 World Meteo. Org.
 Historiek


Categorie:Land